Selle aasta IV kvartalil on meie soov teha kaks heategu lastele, tuues rohkem jõulurõõmu. Teeme koostööd organisatsiooniga JCI Jõulupuu, et kinkida raskustes olevate lastega peredele just neid asju, millest nad puudust tunnevad. Lisaks teeme koostööd ka Do Good organisatsiooniga, kirjutades toredaid kirju lastekodulastele ja puudust kannatavate perede lastele.
Igavene Heategu Fondi eesmärk on panustada noorte arengusse, ettevõtlikkusesse, rahatarkusesse ning unistuste täitumisse. Valime projekte kohtudes inimestega, et välja selgitada, kuidas saame kõige rohkem väärtust luua. Rahastame projekte, millel on enim otsest positiivset mõju!